Artene er flerårige urter som blir 20–500 cm høye med en kraftig, hul stengel. De har ei kraftig pælerot som ofte er forvedet. Noen arter blomstrer én gang før de dør, mens andre blomstrer flere ganger. Mange dufter av løk. Bladene er to til fire ganger finnete med en basal slire rundt stengelen. Blomstene er gule og sitter i store skjermer. Frøene er flattrykte med én–tre oljekanaler i hver ribbe.